open-index/open-wikipedia-markdown huggingface dataset:
Lista das canles de YouTube máis subscritas

Esta **lista das canles de YouTube máis subscritas** enumera as 50 canles con máis subscritores no portal de vídeos estadounidense YouTube. Desde outubro de 2005 é posíbel subscribirse a canles de YouTube. MrBeast ten 416 millóns de subscritores sendo, a data de 30 de xaneiro de 2025, a canle de YouTube máis subscrita.

### Linguas 
Vinte e sete dos cincuenta canais producen principalmente contido en inglés, catro en castelán de Hispanoamérica, e un principalmente en portugués. Outras catro producen contidos en portugués a maiores do seu idioma principal, e outras canles como a da Galinha Pintadinha (que alén do YouTube, está presente noutras plataformas dixitais e de *streaming*) non está nesta listaxe, pero ten visitas récords con vídeos como "Upa cavalinho" con máis de 2000 millóns de reproducións.

## Listaxe 
Estado o 27 de xaneiro de 2025

As seguintes canles creadas polo propio YouTube para atopar vídeos novos non están incluídas nesta lista:

* Popular en YouTube (*Popular on YouTube*) 
* Películas e series (*YouTube* *Movies*) 
* xogos (*Gaming*) 
* Música (*Music*) 
* Novas (*News*) 
* Deportes (*Sports*) 
* YouTube

## Notas 
## Véxase tamén 
### Outros artigos 
* Lista dos vídeos de YouTube máis vistos

### Ligazóns externas 
* Social Blade: *os 100 mellores YouTubers ordenados por subscritores*

*
Naisten SM-sarja 2014-2015

A **tempada 2014-2015 da Naisten SM-sarja** foi a 33ª edición da máxima categoría do hóckey sobre xeo feminino de Finlandia.
Ao finalizar a tempada o Blues de Espoo revalidaron o título conquistado a tempada precedente logo de derrotar nas finais (3-0) ao JYP de Jyväskylä,  proclamándonse campioas por 13ª vez na súa historia. 

Nesta edición participaron un total de oito equipos.

## Liga regular 
*Fonte clasificación

### Estatísticas 
;Xogadoras
*Fonte puntos

;Porteiras
*Fonte porteiras

## *Play-offs* 
### Cuartos de final 
#### Ilves (4) vs Kärpät (5) 
----

----

----

*O Ilves gaña a serie 3 - 1.*

#### HPK (3) vs KalPa (6) 
----

----

*O HPK gaña a serie 3 - 0.*

### Semifinais 
#### JYP (1) vs Ilves (4) 
----

----

----

*O JYP gaña a serie 3 - 1.*

#### Blues (2) vs HPK (3) 
----

----

*As Blues gañan a serie 3 - 0.*

### Partido polo bronce 
### Finais 
----

----

### Estatísticas das series 
;Xogadoras
Fonte: Leijonat.fi

; Porteiras
Fonte: Leijonat.fi

## Equipo campión 
O equipo das Blues que conquistou o campionato finlandés feminino na tempada 2014-15 estivo integrado polas seguintes xogadoras:

## Serie de cualificación 
*Fonte promo

### Estatísticas da cualificación 
;Xogadoras
Fonte: Leijonat.fi

; Porteiras
Fonte: Leijonat.fi

## Notas 
;Fichas dos partidos

;Referencias

## Véxase tamén 
### Ligazóns externas 
* Sitio oficial da Naisten Liiga
Oppenheimer (filme)

***Oppenheimer*** é un filme británico-estadounidense de 2023, escrito e dirixido por Christopher Nolan. Está protagonizado por Cillian Murphy no papel de J. Robert Oppenheimer, un físico teórico que foi fundamental no desenvolvemento das primeiras armas nucleares, director do Laboratorio Nacional de Los Álamos, como parte do Proxecto Manhattan que deu comezo a era atómica. Baséase na biografía *American Prometheus* de Kai Bird e Martin J. Sherwin, e narra a carreira de Oppenheimer, coa historia centrada principalmente nos seus estudos, a súa dirección do Proxecto Manhattan durante a segunda guerra mundial e a súa eventual caída en desgraza por mor da audiencia de seguridade de 1954. O resto do elenco está composto por Emily Blunt como a muller de Oppenheimer, "Kitty", Matt Damon como o xefe do Proxecto Manhattan Leslie Groves, Robert Downey Jr. como Lewis Strauss e Florence Pugh como a amante comunista de Oppenheimer, Jean Tatlock, así como por Josh Hartnett, Casey Affleck, Rami Malek e Kenneth Branagh.

## Personaxes 
* Cillian Murphy como J. Robert Oppenheimer
* Emily Blunt como Katherine "Kitty" Oppenheimer
* Matt Damon como Xeneral Leslie Groves
* Robert Downey Jr. como Lewis Strauss
* Josh Hartnett como Ernest Lawrence
* Casey Affleck como Boris Pash
* Rami Malek como David L. Hill
* Benny Safdie como Edward Teller
* Dylan Arnold como Frank Oppenheimer
* Tom Conti como Albert Einstein
* James D'Arcy como Patrick Blackett
* David Dastmalchian como William L. Borden
* Dane DeHaan como Xeneral Kenneth Nichols
* Alden Ehrenreich como Axudante do Senado de Lewis Strauss
* Tony Goldwyn como Gordon Gray
* Jefferson Hall como Haakon Chevalier
* David Krumholtz como Isidor Isaac Rabi
* Scott Grimes como conselleiro de Lewis Strauss
* Kurt Koehler como Thomas A. Morgan
* John Gowans como Ward V. Evans
* Harry Groener como Senador Gale W. McGee
* Alex Wolff como Luis Walter Alvarez
* Josh Zuckerman como Giovanni Rossi Lomanitz
* Rory Keane como Hartland Snyder
* Michael Angarano como Robert Serber
* Emma Dumont como Jackie Oppenheimer
* Louise Lombard como Ruth Tolman
* Olli Haaskivi como Edward Condon
* Josh Peck como Kenneth Bainbridge
* Jack Quaid como Richard Feynman
* Gustaf Skarsgård como Hans Bethe
* James Urbaniak como Kurt Gödel
* Devon Bostick como Seth Neddermeyer
* Danny Deferrari como Enrico Fermi
* Ronald Auguste como J. Ernest Wilkins Jr.
* Olivia Thirlby como Lilli Hornig
* Jack Cutmore-Scott como Oficial de Seguridade Lyall Johnson
* James Remar como Henry L. Stimson
* Hap Lawrence como Lyndon B. Johnson

## Notas
Covarianza de vórtices turbulentos

miniatura|300x300px|**Figura 1** : Fluxo de CO 2 durante un período de 24 horas, medicións obtidas polo método EC. O método de **covarianza de vórtices turbulentos** ou ***Eddy Covariance*** (EC) proporciona unha medida directa do intercambio neto, é dicir, a cantidade absorbida ou emitida de dióxido de carbono (CO2), vapor de auga e calor entre unha superficie vexetal e o atmosfera . Baséase no principio de que o fluxo vertical dunha magnitude (escalar ou vectorial) na capa superficial é proporcional á covarianza da velocidade vertical do vento e á concentración da magnitude.

A **Figura 1** mostra as medicións realizadas co método *Eddy Covariance* para o fluxo de CO2, durante 24 horas, nunha rexión forestal. Obsérvase que durante as horas nocturnas o fluxo de CO2 é positivo, grazas á respiración da biomasa e á non aparición da fotosíntese. Durante o día, porén, o fluxo é negativo debido principalmente á realización da fotosíntese polas árbores.

As primeiras medicións mediante este método realizáronse hai aproximadamente 40 anos, pero só recentemente os avances tecnolóxicos permitiron utilizalo para medicións continuas, que nos últimos anos proporcionaron unha valiosa información sobre o balance de carbono (C), ata o punto de ser capaz de estimar o secuestro ou as emisións anuais de moitos ecosistemas.

A **figura 2** amosa un ecosistema forestal e algúns instrumentos que posibilitaron o uso da técnica EC.
miniatura|366x366px|**Figura 2** : O uso do método EC nun ecosistema.
O sistema de medida **EC** debe estar composto por un anemómetro sónico, un analizador de gases CO2 /H2O de ciclo aberto e un sistema de adquisición, gravación e procesamento de datos (un conversor/controlador analóxico/dixital e un ordenador portátil)

Cando se sitúa o equipo de medición nunha torre micrometeorolóxica, o método **EC** ofrece varias vantaxes: non altera o medio ambiente, fornece unha medida media do fluxo para unha área que pode chegar ata 800 m dependendo de varios factores e permite un rexistro continuo a longo prazo dos fluxos. Este método aporta datos importantes sobre os procesos que controlan a troca de CO2 e vapor de auga e sobre como o ecosistema responde ás variacións climáticas. Porén, hai dificultades a resolver, como a non concreción completa do balanço enerxético, incluso en condicións ideais de medición, o que pode levar a subestimacións dos fluxos de CO2.

## Véxase tamén 
* Ecoloxía de ecosistemas
MuSIASEM

**MuSIASEM** ou **Multi-Scale Integrated Analysis of Societal and Ecosystem Metabolism**, é un método de contabilidade usado para analizar socioecosistemas e simular posibles patróns de desenvolvemento, examinando como as sociedades usan os recursos e o impacto que isto ten nos ecosistemas. O seu obxectivo é analizar e simular posibles modelos de desenvolvemento. Para facelo, ten en conta distintos niveis (como o económico, demográfico ou enerxético) e mantén a coherencia entre eles

## Historia e propósito 
Este enfoque foi creado arredor de 1997 por Mario Giampietro e Kozo Mayumi, e foi desenvolvido desde entón polo grupo IASTE da Universidade Autónoma de Barcelona. **MuSIASEM** permite caracterizar os modelos metabólicos dos sistemas socioecolóxicos, ou sexa, como e por que os humanos usan os recursos e como este uso afecta os ecosistemas.

Usando MuSIASEM, podemos examinar diferentes alternativas en termos de factibilidade (compatibilidade con procesos fóra do noso control), viabilidade (compatibilidade con procesos que podemos controlar) e desirabilidade (compatibilidade coas nosas normas e institucións).

MuSIASEM pretende ser unha ferramenta útil para entender como as nosas actividades afectan ao ambiente e como podemos facer un desenvolvemento máis sustentable. A versión 2.0 de MuSIASEM, foi probada en varios estudos de caso.

## Aplicacións 
MuSIASEM usouse para analizar sistemas agrícolas, biocombustibles, enerxía nuclear, sostibilidade do uso da auga, xestión de residuos urbanos e metabolismo urbano en países en desenvolvemento, entre outros. Ademais, aplicouse a diferentes escalas: municipal, rexional, estatal e supranacional (en Laos rural, Cataluña, China, Europa, Illas Galápagos etc.)

A FAO probou a utilidade do método e en Ecuador usouse para formar ao persoal do Secretariado Nacional para o Desenvolvemento e Planificación. Tamén se aplicou para analizar o metabolismo urbano de Shanghai.

## Notas 
## Véxase tamén 
### Outros artigos 
* Análise do fluxo de materiais
* Desenvolvemento sustentable
* Ecoloxía de ecosistemas
* Metabolismo antropoxénico
* Metabolismo industrial
* Metabolismo social
* Metabolismo urbano

### Ligazóns externas 
* Instituto de Ciencia e Tecnoloxía Ambiental (ICTA)  da Universitat Autònoma de Barcelona.
* MAGIC Nexus  : un proxecto da UE H2020 que aplica o enfoque MuSIASEM.
* O nexo entre a enerxía, os alimentos, o uso da terra e a auga  : aplicación dun enfoque integrado multiescala.
* Presentación do enfoque MuSIASEM 2.0 , informe de agosto de 2020 do proxecto MAGIC Nexus  .
*- Abstracts coa metodoloxía MuSIASEM
Teatro de Thorikos

O **Teatro de Thorikos** (grego: Αρχαίο Θέατρο Θορικού), situado ao norte de Lavrio, era un antigo teatro grego na demo de Thorikos en Ática, Grecia. É un dos teatros gregos máis antigos coñecidos e foi construído arredor do 525 - 480 a. C. O teatro é infrecuente no seu deseño, xa que é alongado en lugar do típico semicírculo.miniatura|Teatro de Thorikos en 1819|esquerda|200x200px
## Historia 
O teatro de Thorikos foi construído en varias etapas. A primeira fase de construción remóntase ao final do período arcaico, arredor do 525 - 480 a. C. O teatro pode ser considerado unha construción grega moi antiga.
Inicialmente considerouse que a forma especial do teatro se debe a que se construíu por completo cando a forma dos teatros aínda non estaba estabelecida. Máis recentemente, considérase que a forma se explica polo feito de que se fixeron expansións ao soporte do teatro en etapas sobre a parte máis antiga despois da súa construción. O teatro alongouse cando foi expandido no período clásico do século IV a. C., e xa se fixeron cambios neles no ano 300 a. C.miniatura|Teatro de Thorikos no 1840 é|centro
## Notas
Luciano Fernández

O nome **Luciano Fernández** pode referirse a:

***Luciano Fernández Penedo**, matemático e profesor galego (1911-2004);

***Luciano Fernández Vicente**, xestor cultural galego.
Tesouro de Terreaux

O **tesouro de Terreaux** é un conxunto de moedas medievais europeas descuberto en 1993 na praza de Terreaux, na cidade francesa de Lión.

## Descuberta 
O achado produciuse casualmente durante as obras de escavaxción previas á construción dun aparcadoiro subterráneo na praza de Terreaux, en Lión.

## Composición 
O tesouro está composto por 543 moedas de ouro e de prata, mais dous fragmentos de moedas, que apareceron no interior dunha vasilla de barro. 

Segundo a datación das pezas, que proceden de diversos países europeos, o conxunto debeu ser soterrado cara a 1360, durante o transcurso da Guerra dos Cen Anos, 

O tesouro pasou a estar exposto no Gabinete de Medallas do Museo de Belas Artes de Lión.

## Notas 
## Véxase tamén 
### Bibliografía 
* Dhénin, M. et al. (1996). "Le trésor de Terreaux". En *Bulletin des musées et monuments lyonnais*. 1-2. Páxinas 50-63, 91-98, 99-109.
* Dumas, F.; Dubois, H. (2000). "Une énigme monétaire au XIVe siècle : mention d'écu dans un fouage de Normandie en 1374". En *Revue numismatique.* 6ª serie. Tomo 155.

### Outros artigos 
* Tesouro
Arctotheca calendula

***Arctotheca calendula*** é unha especie de planta herbácea pertencente á familia das asteraceae, orixinaria de Provincia do Cabo en Suráfrica. Está listada como maleza en California e é unha especie invasiva en Australia. En Galicia está catalogada como especie invasora.
miniatura|No seu hábitat.
miniatura|Vista da planta.
miniatura|Flor.

## Descrición 
É unha planta rastreira, perenne ou anual que crece en rosetas e envía estolóns que poden estenderse polo chan rapidamente. As follas están cubertas de pelos de la branca, especialmente na súa parte inferior. As follas son lobuladas ou dentadas profundamente. Peludos talos levan flores con pequenos pétalos de cor amarela que ás veces teñen unha tinguidura púrpura ou verde ou amarela rodeada de raios brancos que se estende lonxe dos centros de flores. 

## Usos 
Cultívase como planta ornamental pola súa cuberta vexetal atractiva, pero ten un gran potencial invasivo cando se introduce a unha nova área. A planta pode reproducirse vexetativamente ou por sementes. As sementes teñen máis probabilidades de converterse en maleza, arraigando máis facilmente nos sitios espidos ou lugares con escasa vexetación ou áreas perturbadas do chan.

## Taxonomía 
*Arctotheca calendula* foi descrita por (L.) Levyns e publicada en *Journal of South African Botany* 8(4): 284. 1942.

; Citoloxía
:

Número de cromosomas de *Arctotheca calendula* (Fam. Compositae) e taxóns infraespecíficos: 2n=18

; Etimoloxía
:

***Arctotheca***: nome xenérico que deriva das palabras gregas:
*arktos* = "oso pardo" e *theke* = "caso, cápsula, recipiente"", alusivo ao denso e lanudo tomento das cipselas dalgunhas especies.

***calendula***: epíteto latíno que significa "de longa vida".

; Sinonimia
:

* *Arctotis calendula* L. (1753) basónimo
* *Cryptostemma calendulaceum* (L.) R.Br. (1813)
* *Arctotheca calendulacea* (L.) K.Lewin (1922)
* *Alloiozonium arctotideum* Kunze
* *Arctotheca calendulaceum* K. Lewin
* *Arctotis calendulacea* L.
* *Arctotis hypochondriaca* Willd.
* *Arctotis speciosa* Salisb.
* *Arctotis sulphurea* Gaertn.
* *Arctotis superba* L.
* *Arctotis tristis* L.
* *Cryptostemma calendula* (L.) Druce
* *Cryptostemma hypochondriacum* R.Br.
* *Cryptostemma runcinatum* R.Br.
* *Cryptostemma triste* (L.) Domin
* *Cynotis hypochondriaca* Hoffmanns.

## Notas 
## Véxase tamén
### Ligazóns externas 
* Jepson Manual Treatment
* NSWFlora
* Info at the site of the California Invasive Plant Council
* Capeweed at EncycloWeedia
Edgar Ende

**Edgar Karl Alfons Ende**, nado en Altona (Hamburgo) o 23 de febreiro de 1901 e finado en Baiern (distrito de Ebersberg) o 27 de decembro de 1965, foi un pintor surrealista alemán e pai do novelista de literatura infantil e xuvenil Michael Ende.

## Traxectoria 
### Primeiros anos 
Ende asistiu á Escola de Artes e Oficios de Altona de 1916 a 1920. En 1922 casou con Gertrude Strunck, pero divorciouse catro anos despois. Volveu casar en 1929, o mesmo ano en que naceu o seu fillo Michael. 

### Anos do nazismo 
Na década de 1930 as pinturas surrealistas de **Ende** comezaron a atraer unha considerable atención da crítica, pero despois foron condenadas como dexeneradas polo goberno nazi. A partir de 1936 os nazis prohibíronlle seguir pintando e expoñendo a súa obra. En 1940 foi recrutado na Luftwaffe como operador de artillaría antiaérea.

A maioría das súas pinturas foron destruídas por un bombardeo en Múnic en 1944, o que fixo que a súa obra de preguerra que superviveu sexa extremadamente rara.

### Despois da guerra 
En 1951, Ende coñeceu ao recoñecido fundador do surrealismo, André Breton, quen admiraba a súa obra e declarouno surrealista oficial. Continuou pintando obras surrealistas até a súa morte en 1965 por un infarto de miocardio.

Pénsase que as pinturas de Ende tiveron unha influencia significativa na escritura do seu fillo. Isto dedúcese nas escenas que representan as pinturas de soños surrealistas do Minroud de Yor en *Die Unendliche Geschichte* (*A historia sen fin*), e explícitouse no libro de Michael Ende *Der Spiegel im Spiegel* (*O espello no espello*), unha colección de contos baseada (e impresa xunto con) nas obras surrealistas de Edgar Ende.

## Notas 
## Véxase tamén 
* Lista de pintores alemáns
* Surrealismo

### Ligazóns externas 
* www.edgarende.de - Información ampla, incluíndo imaxes do seu traballo (alemán e inglés).
Amálgama (gramática)

A **aglutinación** ou **amálgama** (raramente emprégase tamén o galicismo ***mot-valise***), é un termo en lingüística que se refire a unha palabra ou morfema resultante da fusión de dúas palabras, normalmente unha perdendo a parte final e os outros perdendo a parte inicial (composición por aglutinación). 

Por exemplo, é unha palabra formada por amálgama "*augardente*" que amalgama auga + ardente. Moitas veces estas palabras son neoloxismos.

* A amálgama é o xeito de formar as formas conxugadas dos verbos. 

* A aglutinación difire da composición, outro proceso de formación de palabras, na medida en que a composición combina palabras completas sen modificar as súas formas, mentres que a aglutinación implica a perda de partes das palabras que se combinan. Confróntese tamén *acrónimo*.

## Noutras linguas 
Noutras linguas, a aglutinación é moito máis común. Por exemplo, no alemán, é frecuente a formación de palabras longas a través da aglutinación, como *"Donaudampfschiffahrtsgesellschaft"*, que combina varias palabras para referirse a unha "compañía de navegación de vapores do Danubio".

Llanfair Pwllgwyngyll unha vila da illa de Anglesey, en Gales, foi chamada por motivos publicitarios Llanfair­pwllgwyngyll­gogery­chwyrn­drobwll­llan­tysilio­gogo­goch, facendo uso da amálgama.

Do mesmo xeito,Taumatawhakatangihangakoauauotamateaturipukakapikimaungahoronukupokaiwhenuakitanatahu é o topónimo maorí dun outeiro de Nova Zelandia, normalmente abreviado "Taumata". A tradución é: *O cumio do outeiro, onde Tamatea, o home cos xeonllos grandes, coñecido como o comedor de terra, baixou, subiu e enguliu as montañas, mentres tocaba a frauta para a súa amada*.

En galego hai amálgamas provenientes do inglés e doutras linguas, como *bit* - (*binary* + *digit*) ou *Spanglish.*

## Notas 
## Véxase tamén 
* Acrónimo 
* Amálgama (conxugación) 
* Contracción
* Crase
* Palabra composta
* Palabra derivada  
* Flexión (lingüística)
* Infinitivo flexionado

## Ligazóns externas 
* 
*
Lingua tártara de Siberia

A **lingua tártara de Siberia** (en tártara de Siberia: *Сыбыр тел*), é unha lingua turca falada en rexión de Siberia Occidental de Rusia, principalmente nos óblasts de Tyumen, Novosibirsk e Omsk, mais tamén en Tomsk e Kemerovo. Malia que algúns autores como Akhatov, Zaliai, Zakieva e Tumasheva cren que se trata dun conxunto oriental de dialectos da lingua tártara, outros como Dulzon, Tomilov e Valeev ven o sibir como unha lingua autónoma.

## Notas 
## Véxase tamén 
### Bibliografía 
* 
* 
*
Bamboleo (programa)

***Bamboleo*** (*Superbamboleo*, na sua última versión) foi un programa de televisión de entretemento producido pola produtora CTV e emitido pola Televisión de Galicia. Transmítíase os sábados ás 22:00 h. Este espazo, que empezou no 2011, céntrase na música, o baile e a participación do público.

## Descrición
En orixe presentouno Xosé Manuel Piñeiro. En 2018 Xosé Manuel Piñeiro ausentouse máis dun ano por mor dun cancro que superou, sendo substituído por Lucía Regueiro,  que quedou finalmente como a condutora do programa. O show incluía actuacións musicais en directo de xéneros diversos, desde a música tradicional galega ata o pop, o rock e outros estilos contemporáneos.

Ademais das actuacións musicais, *Bamboleo* incluía varias seccións de participación popular, entre as que destacaban concursos de baile e canto, onde tanto profesionais coma afeccionados podían demostrar as súas habilidades. Estas competicións adoitaban estar acompañadas da interacción co público e cos telespectadores, quen podían participar activamente a través de chamadas telefónicas ou redes sociais. O programa tamén contaba cun compoñente humorístico, coa participación de cómicos e personaxes recorrentes que achegaban un toque de comedia ao espectáculo.

Na tempada 2022-2023 emitíase os sábados á noite despois do *Atrápame se podes* cunha duración de máis de dúas horas. Estaba dirixido a unha audiencia de todas as idades, con música de grupos pop galegos e de fóra. En 2024 regresou á grella da Televisión de Galicia cunha nova imaxe gráfica e con Lucía Regueiro como única presentadora., a partir do 8 de xuño en horario de máxima audiencia. O programa contaba cos colaboradores Isi, que protagoniza a súa sección do *Conto*; Damián, animador do público do plató; Javier Varela, pianista do programa; e Claudio, que colabora na sección dos bailes.

O 22 de outubro de 2024 emitiuse un especial titulado «Supermartes», que mantivo o formato habitual do programa. A promoción desa entrega xerou críticas entre parte da audiencia nas redes sociais, ao interpretarse como un anuncio do regreso do formato clásico.

A partir do 26 de outubro de 2024, e con emisión semanal os sábados, o programa pasou a denominarse oficialmente Superbamboleo, con Lucía Regueiro como condutora principal e con copresentadores que ían variando segundo o programa.

O último programa emitiuse o 1 de decembro de 2024, con Natalia e Eris Mackenzie como artistas convidados.

## Seccións 
* *A Jrileira*: compiten por un premio varias comisións de festas.
* *Tirando a dar*: con preguntas aos artistas convidados.
* *Baile*: bailes internacionais e de salón.
* *Conto*: anécdotas e historias contadas polo humorista galego Isi.
* *A ITV do amor*: xogo no que concursa unha parella e dous amigos, onde un membro da parella participa de incógnito entre estes dous amigos e un membro da comisión de festas ten que adiviñar cal é a parella da outra a través de preguntas e respostas sexuais comprometedoras.

## Notas 
## Véxase tamén 
### Ligazóns externas 
* Web do programa na TVG.
Conyza canadensis

***Conyza canadensis*** (sinónimo ***Erigerum canadensis***), é unha especie de planta con flor, herbácea da familia Asteraceae, nativa de Norteamérica, aínda que xa está estendida polos cinco continentes. En Galicia está catalogada como especie invasora.

## Descrición 
É unha planta herbácea anual que mide 3-18 dm de altura. O seu talo é fráxil e de cor verde, acanalado e erecto moi ramificado, con follas lanceoladas e agudas. As inflorescencias agrupadas en acios de capítulos florais numerosos e hemisféricos, formando unha panícula compacta e alargada.
miniatura
miniatura
miniatura|Ilustración.

## Propiedades 
* Polos seus taninos é adstrinxente e antidiarréico.
* Utilizado como diurético ao estimular a secreción de ácido úrico contra a gota e o reuma.
* Tamén usado en cistitis e arrefriados.
* O talo seco pódese utilizar como vara para facer lume de fricción. É útil para problemas gastrointestinais, evita hemorraxias gástricas.

## Taxonomía 
*Conyza canadensis* foi descrita por (L.) Cronquist e publicada en *Bulletin of the Torrey Botanical Club* 70(6): 632. 1943.

; Etimoloxía
:

***Conyza***: nome xenérico que deriva do grego *konops* = "pulga", ou konis = "po", referíndose ao po da planta seca que se utiliza para repeler insectos non desexados.

***canadensis***: epíteto xeográfico que alude á súa localización no Canadá.

; Sinonimia
:

* *Aster canadensis* (L.) E.H.L. Krause
* *Caenotus canadensis* (L.) Raf.
* *Caenotus pusillus* (Nutt.) Raf.
* *Conyza canadensis var. glabrata* (A. Gray) Cronquist
* *Conyzella canadensis* (L.) Rupr.
* *Erigeron canadense var. pusillus* (Nutt.) B.Boivin
* *Erigeron canadensis* L.
* *Erigeron canadensis f. coloratus* Fassett
* *Erigeron canadensis var. glabratus* A.Gray
* *Erigeron canadensis var. grandiflorus* Schwein.
* *Erigeron canadensis var. levis* Makino
* *Erigeron canadensis var. strictus* Farw.
* *Erigeron myriocephalus* Rech.f. & Edelb.
* *Erigeron setiferus* Post ex Boiss.
* *Erigeron strictus* DC.
* *Leptilon canadense* (L.) Britton & A.Br.
* *Leptilon pusillum* (Nutt.) Britton
* *Marsea canadensis* (L.) V.M.Badillo
* *Senecio ciliatus* Walter
* *Trimorpha canadensis* (L.) Lindm.
* *Erigeron pusillus* Nutt. [1818]
* *Tessenia canadensis* (L.) Bubani [1899]
* *Inula canadensis* (L.) Bernh. [1800]
* *Erigeron ruderalis* Salisb. [1796]
* *Erigeron paniculatus* Lam. [1779]

## Notas 
## Véxase tamén
### Ligazóns externas 
* http://www.tela-botanica.org/eflore/BDNFF/4.02/nn/18836/synonymie
* Marestail Reference ITIS Report: Conyza canadensis
* Germplasm Resources Information Network: *Conyza canadensis*
Cotula coronopifolia

***Cotula coronopifolia*** é unha especie da subfamilia Asteroideae. En Galicia está catalogada como especie invasora.

## Descrición 
Herba aplicada ao chan, forma raíces en diferentes partes dos talos. As follas son enteiras, brillantes e alongadas. Os capítulos sitúanse sobre longos pedúnculos; estes capítulos son amarelos con todas as flores tubulares.

## Distribución e hábitat 
Esta especie é orixinaria de África do sur e naturalizouse nas Baleares (Albúfera de Muro), Australia, Nova Zelandia, oeste dos Estados Unidos de América, América Central, Suramérica, e illas do Atlántico Sur. Vive nas marxes de charcas e canles, en lugares con chans moi húmidos. Florece no verán.

### Como especie invasora 
Debido ao seu potencial colonizador e constituír unha ameaza grave para as especies autóctonas, os hábitats ou os ecosistemas, esta especie foi incluída no Catálogo Español de Especies Exóticas Invasoras, regulado polo Real Decreto 630/2013, de 2 de agosto, estando prohibida en Baleares a súa introdución no medio natural, posesión, transporte, tráfico e comercio.

## Fitoquímica 
As cotuzinas A e B son pseudoalcaloides obtidos do extracto butanólico das partes aéreas (talos e follas) de *Cotula coronopifolia*

## Taxonomía 
*Cotula coronopifolia* foi descrita por Carl von Linné e publicada en *Species Plantarum* 2: 892. 1753.

; Sinonimia
:

* Cotula coronopifolia var. integrifolia Rodway
* *Cotula integrifolia* Hook.f.
* *Cotula montevidensis* Spreng.
* *Lancisia coronopifolia* (L.) Rydb.

## Notas 
## Véxase tamén
### Bibliografía 
* Abrams, L. & R. S. Ferris. 1960. Bignonias to Sunflowers. 4: 732 pp. In L. Abrams Ill. Fl. Pacific States. Stanford University Press, Stanford.
* Brako, L. & J. L. Zarucchi. (eds.) 1993. Catalogue of the Flowering Plants and Gymnosperms of Peru. Monogr. Syst. Bot. Missouri Bot. Gard. 45: i–xl, 1–1286.
* CONABIO. 2009. Catálogo taxonómico de especies de México. 1. In Capital Nat. México. CONABIO, Mexico City.
* Dillon, M. O. 1981. Family Compositae: Part II. Tribe Anthemideae. Flora of Peru. Fieldiana, Bot., n.s. 7: 1–21.
* Fernald, M. 1950. Manual (ed. 8) i–lxiv, 1–1632. American Book Co., New York.
* Flora of North America Editorial Committee, e. 2006. Magnoliophyta: Asteridae, part 6: Asteraceae, part 1. 19: i–xxiv. In Fl. N. Amer.. Oxford University Press, New York.
* Forzza, R. C. & et al. 2010. 2010 Lista de espécies Flora do Brasil. https://web.archive.org/web/20150906080403/http://floradobrasil.jbrj.gov.br/2010/.

### Ligazóns externas 
* USDA, ARS, National Genetic Resources Program. GRIN. National Germplasm Resources Laboratory, Beltsville, Maryland.  https://web.archive.org/web/20090508123249/http://www.ars-grin.gov/cgi-bin/npgs/html/taxon.pl?316639 (26 de maio de 2009)
Crocosmia x crocosmiiflora

***Crocosmia × crocosmiiflora*** é unha especie fanerógama do xénero *Crocosmia*, pertencente á familia Iridaceae. 

É unha especie pouco común, naturalizada ao longo de camiños, a unha altitude de 1000–1480 metros;  maleza amplamente distribuída en Centroamérica, introducida desde Suráfrica. Este é un híbrido desenvolvido do cruzamento entre *Crocosmia pottsii* (McNab ex Baker) N.E. Br. e *Crocosmia aurea* (Pappe ex Hook. f.) Planch. En Galicia está considerada como especie invasora.
miniatura|Vista da planta.
miniatura|Flor.
miniatura|Detalle.

## Descrición 
Son plantas que alcanzan un tamaño de 25–50  cm de alto. As follas linear-lanceoladas, de 30–50 cm de longo e 0.8–2 cm de ancho. Talo florífero ramificado, lixeiramente flexuoso, arqueado horizontalmente, espigas varias; brácteas de 6–10 mm de longo, flores alaranxadas, tubo do perianto lixeiramente encorvado, de 10–15 mm de longo; tépalos subiguais, lanceolados, 15–25 mm de longo e 6–9 mm de ancho, patentes; filamentos 15–22 mm de longo, anteras 6–8 mm de ancho. O froito é unha cápsula até 7 mm de longo e 9 mm de ancho; sementes xeralmente non viables.

## Taxonomía 
O xénero foi descrito por (Lemoine) N.E.Br.  e publicado en *Transactions of the Royal Society of South Africa* 20(3): 264. 1932.

## Notas 
## Véxase tamén 
### Ligazóns externas 
* Ficha en The Plant List 
* Ficha en IPNI (International Plant Names Index)
Ardeola (revista)

***Ardeola*** é a revista científica oficial da Sociedade Española de Ornitoloxía (SEO/BirdLife) que se publica dende a fundación da Sociedade en 1954.

## Características 
O seu ámbito de publicación inclúe todos os aspectos da ornitoloxía tanto de España como no resto do mundo, aínda que se centra especialmente nas rexións de clima mediterráneo e no Neotrópico, así como en traballos aplicados sobre conservación de aves e os seus hábitats.

Edítase semestralmente (no mes de xuño e decembro, un volume por ano, con dous números). Os artigos orixinais e notas breves están escritos tanto en castelán como en inglés, recomendándose o emprego deste último. 

O Comité Editorial promove a rápida publicación dos manuscritos sometidos á revisión de ornitólogos expertos. 

*Ardeola* tamén publica a lista oficial de observacións de Aves Raras en España e os nomes en castelán das aves do mundo, así como revisións da maior parte dos libros que chegan á biblioteca de SEO/BirdLife e resumos en castelán de traballos ornitolóxicos realizados en rexións de clima mediterráneo que se publican noutras revistas científicas.

## Notas 
## Véxase tamén 
### Ligazóns externas
Wilki Morskie Szczecin

O **Wilki Morskie Szczecin**, coñecido como **King Szczecin** por motivos de patrocinio, é un club profesional de baloncesto polaco con sede na cidade de Szczecin, na Pomerania Occidental. Actualmente compite na Polska Liga Koszykówki, a máxima categoría do baloncesto polaco. Fundado en 2004, en 2023 conseguiu o seu primeiro título de campión de liga.

## Palmarés 
**Liga de Polonia
* **Campión (1)''': 2023

## Véxase tamén 
### Ligazóns externas 
* Sitio web do Wilki Morskie Szczecin
Contamos

**Contamos** é unha coalición electoral formada na provincia de Lugo por Galicia Sempre, Camiña Sarria, e Partido Galego xurdida en abril de 2023, co obxectivo de presentarse ás eleccións municipais de 2023 en Galicia.

## Resultados electorais
### 2023 
## Notas 
## Véxase tamén
### Outros artigos
*Eleccións municipais de 2023 en Galicia
Naisten Liiga 2019-2020

A **tempada 2019-2020 da Naisten Liiga** foi a 38ª edición da máxima categoría do hóckey sobre xeo feminino de Finlandia. 

Nesta edición non se decidiu campión, xa que a tempada cancelouse logo das semifinais a causa da pandemia por coronavirus.

Nesta edición participaron un total de dez equipos.

## Primeira fase 
Fonte: Leijonat.fi

### Estatísticas das xogadoras 
;Líderes de anotación: 
Fonte: Leijonat.fi

 

;Porteiras
Fonte: Leijonat.fi

## Segunda fase 
### Grupo superior 
Fonte: Leijonat.fi

#### Estatísticas das xogadoras (grupo superior) 
;Líderes de anotación
Fonte: Leijonat.fi 

;Porteiras
Fonte: Leijonat.fi

### Grupo inferior 
Fonte: Leijonat.fi

#### Estatísticas das xogadoras (grupo inferor) 
;Líderes de anotación
Fonte: Leijonat.fi 

;Porteiras
Fonte: Leijonat.fi

## *Play-offs* 
### Cuartos de final 
#### K-Espoo (1) vs Sport (8) 
----

----

*K-Espoo gaña a serie 3 - 0.*

#### Kärpät (2) vs HIFK (7) 
----

----

*Kärpät gaña a serie 3 - 0.*

#### KalPa (3) vs Ilves (6) 
----

----

*KalPa gaña a serie 3 - 0.*

#### HPK (4) vs Team Kuortane (5) 
----

----

----

----

*Team Kuortane gaña a serie 3 - 2.*

### Semifinais 
#### K-Espoo (1) vs Team Kuortane (5) 
----

----

*K-Espoo gaña a serie 3 - 0.*

#### Kärpät (2) vs KalPa (3) 
----

----

----

----

*KalPa gaña a serie 3 - 2.*

### Estatísticas das series 
;Xogadoras
*Fonte: Leijonat.fi

; Porteiras
Fonte: Leijonat.fi

## Serie de cualificación 
### Clasificación 
Fonte: Leijonat.fi

### Estatísticas da cualificación 
;Xogadoras
*Fonte: Leijonat.fi

; Porteiras
Fonte: Leijonat.fi

## Premios 
* Trofeo Riikka Nieminen á mellor xogadora: Tanja Niskanen (KalPa)
* Trofeo Tuula Puputti á mellor porteira: Johanna Oksman (Kärpät)
* Trofeo Tiia Reima á máxima goleadora da liga regular: Elisa Holopainen (KalPa)
* Trofeo Sari Fisk á xogadora co mellor rexistro *plus–minus* da liga regular: Matilda Nilsson (KalPa)

;2º equipo das estrelas
* Outubro de 2019: Kiira Yrjänen (Team Kuortane)
* Novembro de 2019: Emmi Rakkolainen (K-Espoo)
* Decembro de 2019: Emmanuelle Passard (HPK)
* Xaneiro de 2020: Viivi Vainikka (Team Kuortane)

## Notas 
;Fichas dos partidos

;Referencias

## Véxase tamén 
### Ligazóns externas 
* Sitio oficial da Naisten Liiga
Locución

Unha **locución** é, en gramática, o grupo estable de dúas ou máis palabras que funciona como unha unidade léxica con significado de seu, non derivado do literal das palabras que o forman. Segundo a *Gramática da lingua galega* de Rosario Álvarez e Xosé Xove, "cando os adverbios, preposicións e conxuncións constan de máis dunha palabra e ó mesmo tempo se escriben separadamente denomínanse habitualmente locucións".

## Características 
As locucións son construcións sintácticas usadas frecuentemente que presentan como principal característica que o seu significado non se deriva composicionalmente do significado literal das palabras que o forman, senón que é necesario coñecer o sentido xeral da locución. A existencia das locucións demostra que o significado ten compoñentes non estritamente literais. 

Desde o punto de vista psicolingüístico, para determinar como o cerebro humano procesa estas expresións existen diversas teorías que adoitan agruparse en tres grupos principais. As non composicionais, que consideran ás locucións palabras longas; as composicionais, que suxiren no seu procesamento a intervención de elementos propios da literalidade, como o recoñecemento de palabras e a análise sintáctica; e as híbridas, que agrupan nocións das dous anteriores.

Distínguense varios tipos segundo o seu funcionamento gramatical:

*Locución adverbial. Equivale a un adverbio e funciona como tal, polo xeral compostas por unha preposición e un substantivo, un adxectivo, un infinitivo, un participio ou un adverbio.
*Locución conxuntiva. Funciona como conxunción.
*Locución preposicional. Funciona como e substitúe a unha preposición.
## Notas 
## Véxase tamén 
### Outros artigos
*Locución verbal
### Bibliografía
*
*
*
Achyrocline satureioides

miniatura|240x240px|Inflorescencia.
A ***Achyrocline saturejoides*** é unha especie pertencente á familia das asteráceas utilizada como planta medicinal. En Galicia está catalogada como especie exótica invasora.

## Descrición 
É un arbusto ou sub-arbusto perenne que alcanza ao redor dun metro de altura. Talos ascendentes ou decumbentes con indumento lanoso denso. Follas lineares, linear-lanceoladas, estreitamente lanceoladas ou estreitamente oblanceoladas, concoloras, con pubescencia lanosa densa. Capítulos con 4-8 flores, 1-3 hermafroditas e 3-6 femininas. Involucro de 9-14 filarias amarelas ou amarelo-avermelladas, con pubescencia lanosa. Aquenios anchamente elipsoidais, con papilas pequenas. Papos máis longos que a corola. 

## Distribución 
Distribúese en Suramérica nos seguintes países: Arxentina, Bolivia, Brasil, Colombia, Ecuador, Paraguai, Perú e Uruguai.

## Taxonomía 
*Achyrocline saturejoides* foi descrita por (Lam.) DC. e publicada en *Prodromus Systematis Naturalis Regni Vegetabilis* 6: 220. 1837[1838].

; Sinonimia
:

* *Achyrocline vargasiana*
* *Gnaphalium saturejoides* Lam. basónimo 1786
* *Achyrocline candicans* (Kunth) DC.
* *Gnaphalium candicans* Kunth
* *Gnaphalium rufum* Willd. ex Less.
* *Gnaphalium saturejaefolium* Poepp. ex DC.

### Ortografía 
Orixinalmente publicada como *satureioides*. Corrixiuse a *saturejoides* de acordo ao artigo 60.6 ex. 15 do ICN que estipula que un epíteto de orixe do latín (non grego) un "i" entre dúas vogais débese tratar como unha semivogal e debe ser corrixida a un "j".

## Notas 
## Véxase tamén 
### Outros artigos
* Planta medicinal
* Fitoterapia
* Usos medicinais das raíces

### Bibliografía 
* Toursaskiassian, M. 1980. *Plantas Medicinales de la Argentina*. Ed. Hemisferio Sur. Buenos Aires. p. 25

### Ligazóns externas 
* *Achyrocline satureioides*
Acacia longifolia

***Acacia longifolia*** é unha especie de árbore perenne amplamente cultivada, en todo o mundo. En Galicia está catalogada como especie exótica invasora.
miniatura|354x354px|*Acacia longifolia* (Andr.) Willd.

## Descrición
A *Acacia longifolia* preséntase como un arbusto ou árbore que pode alcanzar unha altura de ata 8 m. Ten unha cortiza lisa a finamente fisurada e unhas ramas glabras que se inclinan cara ao vértice. Como a maioría das especies de acacia, ten filodios en lugar de follas verdadeiras. Os filodios glabros perennes son na súa maioría rectos pero ocasionalmente lixeiramente curvados cunha lonxitude de 4-20 cm e un ancho de 4-30 mm e teñen numerosas veas lonxitudinais prominentes. Florece entre xuño e outubro na súa zona natal, producindo inflorescencias solitarias que medran soas ou en parella nas follas do filodio en talos de menos de 2 mm de lonxitude. As espiñas cilíndricas das flores miden entre 2 e 4,5 cm de longo e están bordeadas de flores amarelas pálidas a amarelas brillantes. Despois da floración, fórmanse vaíñas de sementes finamente coriáceas a firmes como papel, que están rectas ou ben retorcidas e levantadas e contraídas entre cada semente. As vaíñas adoitan ter entre 4 e 15 cm de longo e 2,5 a 6 mm de grosor e son bastante fráxiles cando secan.  A súa cortiza ten limitado uso en taninado, primariamente para fibras de ovellas.  *A. longifolia* medra moi rapidamente, alcanzando 7-10 m en 5-6 anos. É moi usado en áreas costeiras sen moitas xeadas fortes.

## Taxonomía 
*Acacia longifolia* foi descrita por (Andrews)  Willd.  e publicada en *Species Plantarum*. *Editio quarta* 4(2): 1052. 1806.

; Etimoloxía
:

***Acacia***: nome xenérico derivado do grego *ακακία* (*akakia*), que foi outorgado polo botánico grego Pedanius Dioscorides (90-40 a. C.) para a árbore medicinal *A. nilotica* no seu libro *De materia Medica* (*Acerca da materia medicinal*).​ O nome deriva da palabra grega, *ακις* (*akis* ‘espiñas’).​ As espiñas atópanse nas especies de acacias africanas,​ xa que as australianas normalmente carecen delas.

***longifolia***: epíteto latino que significa "con grandes follas".

; Subespecies
:

* *Acacia longifolia subsp. longifolia*
* *Acacia longifolia subsp. sophorae* (Labill.) F.Muell.

; *Sinonimia:*

* *Acacia longifolia* (Andrews) Willd. var. *typica* Benth.
* *Mimosa longifolia* Andrews
* *Mimosa macrostachya* Poir.
* *Phyllodoce longifolia* (Andrews) Link
* *Racosperma longifolium* (Andrews) Pedley

## Notas
A Xanela do Maxín

**A Xanela do Maxín** é unha compañía de teatro de obxectos, monicreques e formas animadas, con sede en Brión, dirixida por Celtia Figueiras. Fundouse en 2007 en Esteiro (Muros).

## Traxectoria
miniatura|Figuras da obra *Chincha rabincha*. 

Iniciou o seu periplo profesional cunha primeira montaxe escénica titulada *Chincha rabincha*. Dende os seus inicios, a creación artística da Xanela do Maxín caracterízase pola fusión de diferentes disciplinas artísticas, como o teatro de monicreques, o teatro de actor/actriz, o teatro visual ou de obxectos, así como o uso de efectos lumínicos e escenográficos, o espazo sonoro coa música ao vivo. Esta pluridimensionalidade nas súas producións abarca diversas formas de expresión, o que levou a compañía a contar con profesionais especializados en cada un destes ámbitos ao longo dos anos.

A compañía enfócase principalmente á creación de espectáculos interdisciplinares dirixidos ao público infantil e familiar. Outra vertente da súa actividade artística é a produción audiovisual, levando a cabo proxectos como Os Toupiconsellos no ano 2020 ou Toupiciencia, no 2021. Textos teatrais da compañía como *U-la lúa?,* *O Apalpador e a nena sen medo* ou *A viaxe de Saira* foron adaptados a formato libro a través do selo Guindastre Edicións.

## Montaxes teatrais
* *Chincha rabincha* (2007)
* *En busca da arte* (2008)
* *Os libros do titiriteiro* (2009)
* *A caixa de Nuk* (2009)
* *A pequena Lúa* (2009)
* *O rei destronado* (2010)
* *Titeremusicontos* (2010)
* *O murmurio do mar* (2013)
* *A paz no peto* (2013)
* *Só lles falta falar* (2014)
* *Dondo* (2014)
* *A obra de Castelao en teatro de sombras* (2016)
* *Visita teatralizada Camilo José Cela* (2016)
* *As aventuras de Gale* (2017)
* *U-la Lúa?* (2017)
* *Gale, a historia da lingua* (2018)
* *O apalpador e a nena sen medo* (2018)
* *A toupiña que quería saber quen lle fixera aquilo na cabeza* (2019)
* *Apalpador 3.0* (2019)
* *U-la Lúa? na escola* (2019)
* *A viaxe de Saira* (2020)
* *A gárgola do mestre Mateo* (2021)
* *Saira 3.0* (2021)
* *Leonardo e os biosbardos* (2021)
* *Toupiciencia Show* (2022)
* *Lúa quere viaxar a... Marte!* (2022)
* *Coliño* (2023)
* *Sorpresa!* (2023)
* *Babá-Bebé* (2023)
* *Supercoroza. Na eira e na lareira* (2023)
* *O apalpador e as palabras perdidas* (2023)
* Confi, o golfiño Manoliño (2024)
* *Pasando a Bóla, xogando para cambiar* (2024)
* *Inventoras con mentes curiosas* (2024)
* *De Castro a Villalta (2024)*
* *Rato Pérez* (2024)
* *Dende Rosalía ata as Cantareiras (2025)*

## Producións audiovisuais
* *Os toupiconsellos* (2020)
* *Toupiciencia* (2021)

## Notas 
## Véxase tamén 
### Ligazóns externas 
* Sitio oficial
Kim (novela)

***Kim*** é unha coñecida novela do escritor inglés Rudyard Kipling, galardoado co premio Nobel de Literatura. Foi publicado por primeira vez en 1901. Se ben algunhas obras de Kipling como *O libro da selva* e numerosos contos foron traducidos á lingua galega, a data de 2023 *Kim* non conta con tradución en galego.

## Fondo 
O libro está ambientado despois da segunda guerra anglo-afgá que rematou en 1881, pero antes da Terceira, probabelmente no período 1893–1898. A novela destaca pola súa detallada imaxe das xentes, a cultura e as diversas relixións da India.

## Trama
A novela conta a historia dun mozo orfo irlandés, Kimball O'Hara, máis coñecido como **Kim**. Vive na India Británica e criouse pola súa *ayah* (nutriz) na antiga cidade panxabí de Lahore (agora en Paquistán). Kim coñece a un lama budista e ten moitas aventuras emocionantes, viaxando pola Grand Trunk Road.

A trama de *Kim* é unha conxunción exótica de misticismo oriental, espionaxe e aventura ambientada na India colonial británica. A partir do momento en que Kim coñece ao lama budista, a súa vida toma un rumbo completamente novo. Este lama, que está en busca da "Roda da Vida", convértese nunha figura paterna para Kim e establece un contraste poético coa realidade política e social da India colonial.

Kim, coa súa educación nas rúas de Lahore, posúe habilidades que o converten nun candidato ideal para ser espía. Mahbub Ali, un espía ao servizo do Imperio Británico, e o Coronel Creighton, un oficial do servizo secreto británico, adoutrínan a Kim no 'Gran Xogo', a loita estratéxica entre Gran Bretaña e Rusia pola influencia en Asia Central. Kim resulta ser un talentoso estudante, e ao longo da novela desempeña diversas misións secretas.

## Visión crítica 
***Kim*** é unha das obras máis recoñecidas de Kipling, proporcionando un retrato vívido da India e o Raj británico, e incorporando elementos do "Great Game" de espionaxe que se xogou alí entre o Imperio Británico e Rusia no século XIX. 

*Kim* non é só unha novela de aventuras e espionaxe; é tamén unha meditación sobre a identidade, o pertencemento e a busca de sentido na vida. A través da súa obra máis importante, Kipling fai un retrato detallado e colorido da India do século XIX, mostrando unha comprensión íntima do país que lle serviu de inspiración.

A súa prosa encantadora e narrativa complexa fixérona unha peza importante na literatura inglesa, que ten sido comparada con clásicos como Chaucer, Shakespeare ou Dickens e que influíu considerabelmente na literatura en inglés posterior.

## Adaptacións 
* *Kim*, filme de 1950 da Metro-Goldwyn-Mayer, protagonizado por Errol Flynn.

## Notas 
## Véxase tamén 
### Outros artigos
* Rudyard Kipling

* *O libro da selva*
Emilio de la Cuadra

**Emilio de la Cuadra Albiol**, nado en Sueca (Valencia) o 13 de maio de 1859 e falecido en Valencia o 1 de febreiro de 1930, foi un militar e empresario valenciano. Foi un pioneiro da industria da automoción, creando a primeira marca fabricante de automóbiles na Península Ibérica, La Cuadra, con sede en Barcelona e activa entre 1899 e 1901.

## Traxectoria 
### Formación militar e fundación de La Cuadra 
En setembro de 1877 Emilio de la Cuadra ingresou na Academia de Artillaría de Segovia, graduándose alí como tenente en 1881. Estaba moi interesado na electricidade, e conseguiu levar adiante o proxecto de construción dunha central eléctrica en Lleida, levando por primeira vez a luz eléctrica a esa cidade. e esqueceuse das iniciativas empresariais.

En 1921 regresou a Barcelona e participou como mediador nun conflito laboral en L'Hospitalet de Llobregat, séndolle entregada como agradecemento unha placa de fillo adoptivo da cidade. Faleceu en Valencia o 1 de febreiro de 1930 á idade de 70 anos.

## Notas